aksidens
        
         (filosofi)
Store norske leksikon,Religion og filosofi,Filosofiens fagdisipliner,Metafysikk
Aksidens er en tilfeldig, uvesentlig egenskap som besitteren kan miste uten å endre identitet, til forskjell fra essens eller substans.
Skillet mellom substans og aksidens går tilbake til Aristoteles, som skiller mellom tingen (gresk ousia) eller substansen og ni andre kategorier eller aksidensielle egenskaper som kan forandre seg uten at selve tingens vesen endrer seg. Hår- eller øyenfarge er for eksempel aksidensielle egenskaper ved mennesket, mens fornuft er en vesentlig eller substansiell egenskap.Skillet mellom substans og aksidens var svært viktig innen skolastisk filosofi. Les mer i Store norske leksikon substans  Aristoteles skolastikk